stanford-oval/wikipedia huggingface dataset:
Charles Sealsfield

| Charles Sealsfield> Karl Postl |
| --- | --- |

Henkilötiedot
Syntynyt: 3. maaliskuuta 1793 Poppiz, Znaimin lähellä, Määri (nyk. Tšekissä)
Kuollut: 26. toukokuuta 1864 (71 vuotta) Solothurn, Sveitsi
Ammatti:  kirjailija, toimittaja
Kirjailija
Äidinkieli: saksa
Tuotannon kieli: saksa, englanti
Aiheesta muualla
Löydä lisää kirjailijoitaKirjallisuuden teemasivulta
Charles Sealsfield, oik. Karl Postl, (3. maaliskuuta 1793 Poppiz, Znaimin lähellä, Määri (nyk. Tšekissä) – 26. toukokuuta 1864 Solothurn, Sveitsi) oli amerikansaksalainen kirjailija. Hän julkaisi nimellä Charles Sealsfield yhdysvaltalaisia oloja käsitteleviä kertomuksia ja romaaneja. Hänen teoksiaan ovat muun muassa Lebensbilder aus beiden Hemisphären (1836–1837), Der Virey und die Aristokraten (1835), Deutsch-amerikanische Wahlverwandtschaften (1839–1840), Das Kajütenbuch (1841).
Sealsfield meni 1813 noviisina prahalaiseen luostariin, ja sen jälkeen hänet vihittiin papiksi. Hänestä tuli sääntökunnan sihteeri, mutta hän muutti 1823 Amerikkaan ja muutti nimensä. Seuraavina vuosina hän matkusteli ja vietti aikaa New Yorkissa, Pariisissa ja Lontoossa amerikkalaisten lehtien kirjeenvaihtajana.
Sealsfield julkaisi 1827 teoksen Die vereinigten staaten von Nordamerika, joka on perusteellinen ja hyvin kirjoitettu kuvaus Yhdysvaltojen poliittisista, uskonnollisista ja yhteiskunnallisista oloista. Hän julkaisi synnyinmaastaan nimettömänä suorasukaisen kuvauksen Austria as it is (1828), joka herätti runsaasti huomiota. Romaani Tokeah or the white rose on kuvaus elämästä Teksasissa ja Yhdysvaltojen lounaisosavaltioissa, saksankielisenä versiona Der legitime und die republikaner (1832), ja menestyksen saivat myös seuraavat julkaisut, joissa hän kuvasi amerikkalaista elämää, Transatlantische reiseskizzen (1834), Der virey und die aristokraten (1835), joka kuvaa Meksikoa 1811, Lebensbilder aus beiden hemisphären (1835–1837), Deutsch-amerikanische wahlverwandtschaften (1839–1840), Kajütenbuch oder nationale charakteristiken (1841) ja Süden und Norden (1842–1843). Niitä on käännetty myös englanniksi.
Sealsfield lopetti 1832 kirjeenvaihtajantyöt ja keskittyi kaunokirjallisuuden kirjoittamiseen, joka noin vuoteen 1848 oli sekä menestyksekästä että tuottoisaa, mutta sittemmin, osittain johtuen huonoista suhteista kustantajaan, kirjoitustyö hiipui ja lakkasi. Walter Scottilta ja James Fenimore Cooperilta vaikutteita saaneessa tuotannossaan Sealsfield oli pikemminkin yhteiskunnallisesti kiinnostunut kuvaaja kuin mielikuvituksekas kertoja. Pääpainona oli aina luoda yhteiskunnallinen ja kansanpsykologinen perusta. Hänen merkityksensä on siinä, että hän toisaalta käynnisti saksalaisessa kirjallisuudessa historiallis-itämaisen suuntauksen, toisaalta siinä, että hän kuvasi osuvasti 1820- ja 1830-lukujen Amerikan ihmistyyppejä. Puutteena voi hänen esitystavassaan mainita monisanaisuuden ja liian maneerisen, kosmopoliittisen tyylin.
Suomennetut teokset

Taistelu paalumajalla, Helsinki: Otava, 1909 Sarja: Mailta ja meriltä (Teos luettavissa useilla verkkosivuilla)
Eksyksissä präriä-aavikolla (yhteissidoksessa myös: Heinrich Zschokke,Yö Brczwezmcislissä), toim. Teuvo Pakkala, Helsinki: Otava, 1911 Sarja: Mailta ja meriltä (Teos luettavissa useilla verkkosivuilla)
Aiheesta muualla

Kuvia tai muita tiedostoja aiheesta Charles Sealsfield Wikimedia Commonsissa
Pallene

Pallene (kreik. Παλλήνη) voi viitata seuraaviin:
Pallene, useita hahmoja kreikkalaisessa mytologiassa
Pallene, Antiokhis-fyleen kuulunut antiikin Attikan demos
Pallíni, kaupunki ja kunta Itä-Attikan alueyksikössä Attikan alueella Kreikassa
Pallínin asema, Ateenan metron ja paikallisjunien asema
Pallene (nyk. Pallíni tai Kassándra), niemi Athoksen niemimaalla Kreikassa
Pallene, Saturnuksen kuu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pallene”, voi hakea sivunnimihaulla, laajalla sivunnimihaulla tai tekstihaulla.
Palle Sørensen

Palle Mogens Fogde Sørensen (26. maaliskuuta 1927 Kööpenhamina – 1. helmikuuta 2018) oli tanskalainen rikollinen. Ammatiltaan hän oli hienomekaanikko.
Sørensen ryösti pankin 18. syyskuuta 1965 ja lähti karkuun varastamallaan autolla. Pakomatkan aikana hän ampui neljä nuorta poliisia Kööpenhaminassa. Sørensen saatiin kiinni  seuraavana päivänä laajamittaisen takaa-ajon jälkeen. Hänen apunaan toimi Viggo Buhne. Molempia oli jo aiemmin rangaistu ja he olivat ehdonalaisessa vapaudessa.
Sørensen tuomittiin elinkautiseen vankeusrangaistukseen 24. elokuuta 1966.
Sørensen armahdettiin vuonna 1997. Hän oli Tanskan nykyhistorian pitkäaikaisin elinkautisvanki.
Cernusco sul Naviglio

| Cernusco sul Naviglio |
| --- | --- |
 Santa Maria Assunta
 vaakuna
 Koordinaatit: 45°31′0″N, 9°20′0″E 
Valtio:   Italia
Alue:  Lombardia
Metropolikaupunki:  Milano
Pinta-ala:  
 – Kokonaispinta-ala:  13,2 km²
Korkeus:  133 m
Väkiluku (29.2.2020):  34 955
 – Väestötiheys:  2 644 as./km²
Aikavyöhyke:  UTC+1
Postinumero:  20063
Suuntanumero(t):  02
 
 http://comune.cernuscosulnaviglio.mi.it/ 
Infobox OKVirheellinen NIMI-arvo: 
Cernusco sul Naviglio on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on 13 kilometriä koilliseen. Cernusco kuuluu historialliseen Martesanan alueeseen. Se nimitettiin virallisesti kaupungiksi vuonna 1985.
Maantiede ja ilmasto

Cernusco sul Naviglio sijaitsee Lombardian länsiosassa ja Milanon metropolikaupungin koillisosassa. Pohjoisessa se rajoittuu Monza e Brianzan maakuntaan, Monzan keskusta on kahdeksisen kilometriä Cernuscosta luoteeseen. Cernuscon halki virtaa Milanon kanaalijärjestelmään kuuluva 38-kilometrinen Naviglio della Martesana.
Historia

Cernuscon nimi oli muinoin Cixinusculum. Nimen alkuperästä ei ole yksimielisyyttä, se saattaa olla joko etruskilaista tai roomalaista perua. Rooman valtakunnan aikana Cernuscon kautta kulki nykyisen Pohjois-Italian halki rakennettu historiallinen valtaväylä Via Gallica. Paljon myöhemmin, 1400- ja 1500-luvuilla, rakennettiin vesiväylä Naviglio della Martesana parantamaan liikenneyhteyksiä ja maatalouden edellytyksiä. Cernuscoa hallitsivat Milanon seudun mahtisuvut, kuten Viscontit ja Torrianit, keskiajalta pitkälle uuteen aikaan.
Cernuscon virallinen nimi oli Cernusco Asinario 1800-luvun puoleen väliin. 1700-luvun lopussa se oli lyhytikäiseksi jääneen Distretto di Cernusco Asinario -hallintoyksikön pääpaikka. Hallintoyksikkö oli osa Napoleonin vasallivaltiota Cisalppista tasavaltaa, joka oli pystyssä vain muutaman vuoden. Vuonna 1771 Cernuscon väkiluvuksi kirjattiin noin 1 600 asukasta. Monien muiden Milanon ympäryskuntien tavoin Cernuscon väkiluku moninkertaistui 1900-luvun puolen välin jälkeen.
Cernuscon historiallisia rakennuksia ovat muun muassa keskiaikainen Santuario di Santa Maria Addolorata ja kirkko Santa Maria Assunta, joka vihittiin 1932. Cernuscossa sijaitsee myös rokokoohuvila Villa Alari (valmistunut 1725) ja Villa Biancani Greppi 1600-luvulta.
Cernuscon entisen nimen taustalla on Caio Asinio -niminen mies, jolle on omistettu katu kaupungin keskustassa.
Liikenne

Cernusco on Milanon metroliikenteen piirissä. Moottoritie A51 kulkee Cernuscon länsipuolitse, A4 pohjoispuolitse ja A58 itäpuolitse. Kymmenisen kilometriä Cernuscosta etelään sijaitsee Linaten lentoasema, kauempana lännessä sijaitsee Malpensan kansainvälinen lentoasema.
Aiheesta muualla

Kuvia tai muita tiedostoja aiheesta Cernusco sul Naviglio Wikimedia Commonsissa
Cernusco sul Naviglio, Lombardia, Italia — Sunrise, Sunset, and Daylength
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Cernusco sul Naviglio
Milanon metropolikaupunki
Abbiategrasso | Albairate | Arconate | Arese | Arluno | Assago | Baranzate | Bareggio | Basiano | Basiglio | Bellinzago Lombardo | Bernate Ticino | Besate | Binasco | Boffalora sopra Ticino | Bollate | Bresso | Bubbiano | Buccinasco | Buscate | Bussero | Busto Garolfo | Calvignasco | Cambiago | Canegrate | Carpiano | Carugate | Casarile | Casorezzo | Cassano d’Adda | Cassina de’ Pecchi | Cassinetta di Lugagnano | Castano Primo | Cernusco sul Naviglio | Cerro Maggiore | Cerro al Lambro | Cesano Boscone | Cesate | Cinisello Balsamo | Cisliano | Cologno Monzese | Colturano | Corbetta | Cormano | Cornaredo | Corsico | Cuggiono | Cusago | Cusano Milanino | Dairago | Dresano | Gaggiano | Garbagnate Milanese | Gessate | Gorgonzola | Grezzago | Gudo Visconti | Inveruno | Inzago | Lacchiarella | Lainate | Legnano | Liscate | Locate di Triulzi | Magenta | Magnago | Marcallo con Casone | Masate | Mediglia | Melegnano | Melzo | Mesero | Milano | Morimondo | Motta Visconti | Nerviano | Nosate | Novate Milanese | Noviglio | Opera | Ossona | Ozzero | Paderno Dugnano | Pantigliate | Parabiago | Paullo | Pero | Peschiera Borromeo | Pessano con Bornago | Pieve Emanuele | Pioltello | Pogliano Milanese | Pozzo d’Adda | Pozzuolo Martesana | Pregnana Milanese | Rescaldina | Rho | Robecchetto con Induno | Robecco sul Naviglio | Rodano | Rosate | Rozzano | San Colombano al Lambro | San Donato Milanese | San Giorgio su Legnano | San Giuliano Milanese | San Vittore Olona | San Zenone al Lambro | Santo Stefano Ticino | Sedriano | Segrate | Senago | Sesto San Giovanni | Settala | Settimo Milanese | Solaro | Trezzano Rosa | Trezzano sul Naviglio | Trezzo sull’Adda | Tribiano | Truccazzano | Turbigo | Vanzaghello | Vanzago | Vaprio d’Adda | Vermezzo | Vernate | Vignate | Villa Cortese | Vimodrone | Vittuone | Vizzolo Predabissi | Zelo Surrigone | Zibido San Giacomo
Villa Uboldo
Käännös suomeksi
Brainiac

| Brainiac |
| --- | --- |
 Teräsmies taistelemassa Brainiacin kanssa
Luoja(t):  Otto Binder
Kustantamo:  DC Comics
Ensiesiintyminen:  Action Comics nro 242 (Heinäkuu 1958)
Henkilötiedot
Oikea nimi:  Vril Dox
Status:  Teräsmiehen Yksinäisyyden linnakkeessa
Pituus:  198 cm
Paino:  136 kg
Ryhmäsidokset:  Epäoikeuden Puolustajat, Lex Luthor
Edelliset ryhmäsidokset:  Sotamaailma
Henkilöllisyydet:  Vril Dox, Milton Fine
Voimat:  yli-inhimilliset voimat, telepaatti, telekinesia, energian varastoiminen, superälykkyys ja erilaiset säteet
Suhteet
Sukulaiset:  Brainiac 2 ("poika") Brainiac 5 (tulevaisuuden Brainiac, mutta ei ole kone), Indigo ("lapsenlapsi")
Brainiac (esiintynyt Suomessa myös nimellä Aivomies) on Teräsmies-sarjakuvissa esiintyvä kuvitteellinen androidi. Brainiacista on monia eri versioita, joista Brainiac-5 on supersankari.
Vuonna 2009 Brainiac oli listattu sijalle 17 IGN-sivuston laatimassa listassa sadasta suurimmasta sarjakuvarikollisesta kautta aikain.
Historia > Pre-Crisis Brainiac

Ensimmäisessä esiintymisessään Brainiac oli vihreäihoinen humanoidi, joka saapui Maahan ja kutisti Metropoliksen ja useita muita kaupunkeja. Hän säilöi kaupungit pulloihin tarkoituksenaan luoda niiden energialla Bryak, planeetta jota hän hallitsi. Kun Teräsmies taisteli Brainiacia vastaan, hän sai selville, että Brainiac oli kutistanut myös kryptonilaisen kaupungin, Kandorin. Teräsmies pystyi palauttamaan Maan kaupungit oikeaan kokoonsa, mutta Kandorilaiset uhrasivat täyden kokonsa auttaakseen häntä.
Teräsmies vei Kandorin Yksinäisyyden Linnakkeeseen, aikomuksenaan vielä palauttaa kaupunki normaaliin kokoonsa. Supermanin numerossa 167 kävi ilmi, että Brainiac on kone, jonka Colu-planeetan Tietokonetyrannit olivat luoneet vakoojaksi.
Historia > Brainiac 5

Brainiacin perintö paljastettiin Action comics #276, Teräslegioonassa takaumassa. Tämä oli vihreäihoinen, vaaleatukkainen teini-ikäinen nimeltään Querl Dox, tai Brainiac 5, joka uskoi olevansa Brainiacin 3000-luvun inkarnaatio. Toisin kuin esi-isänsä, Brainiac 5 käytti nerouttaan hyvään ja liittyi Teräslegioonaan yhdessä Terästytön kanssa, ja rakastui tähän. Hänen kotiplaneettansa nimi oli Yod tai Colu.
Historia > Uudelleenluonti

Brainiac luotiin uudelleen (Marv Wolfman loi uuden kehon ja persoonallisuuden) samoihin aikoihin kun Lex Luthor alkoi käyttää violetti-vihreää pukuaan ja loi valtavan mekaanisen planeetan jonka avulla Brainiac aikoi tuhota Teräsmiehen.
Brainiacin täytyi räjäyttää läheinen tähti ja saada sillä aikaan supernova jonka avulla hän pystyisi luomaan itselleen uuden kehon. Hänen uusi kehonsa (luonut Ed Hannigan) näytti metalliselta luurangolta jolla oli päässään kyberaivot. Hän myös loi aluksen liikkuakseen avaruudessa nopeammin. Alus oli itse asiassa suurennus hänen kyberaivostaan jossa oli metalliset lonkerot jotka pystyivät hallitsemaan tahtoa. Brainiac käytti tätä kehoa Crisis on Infinite Earthsin loppuun asti.
Osana Brainiacin uudelleensyntymistä, Wolfman loi uuden persoonallisuuden Brainiacille. Hänen uudelleensyntymisensä aikana Brainiac näki näyn että Teräsmies oli jumala joka oli vastuussa monista Brainiacin tuhoutumisista sekä Brainiacin epätäydellisyydestä. Tämän näyn ansiosta Brainiac muuttui tappokoneeksi jonka mieli halusi kaiken tiedon universumissa. Hän esiintyi tällaisena muutaman kerran mutta hänet suunniteltiin uudelleen ja kaikki tieto Teräsmiehen jumaluudesta pyyhittiin.
Historia > Brainiac 13

Vuosituhannen vaihteessa Brainiac 2.5 paljasti, että hän oli asettanut nukkuvan viruksen LexCorpin Y2K-virhesuojauksiin. Tämän viruksen tarkoituksena oli parantaa dramaattisesti hänen kykyjään. Virus kuitenkin antoi sen sijaan hänen päivitetyn tulevaisuuden itsensä, Brainiac 13:n (tai "B-13"), matkustaa 6400-luvulta nykypäivään ja ottaa Brainiac 2.5:n kehon hallintaansa.
Brainiac 13 alkoi sitten muuttaa Metropolista 6400-luvun versioksi kaupungista, jota hän hallitsi, ja myös alkoi päivittää Metalloa jättiläiskokoiseksi versioksi itsestään. Brainiac 13 otti sitten hallintaansa useita Android-supersankareita, kuten Red Tornadon ja Hourmanin, ja käytti niitä Teräsmiestä vastaan. Metallimiesten responsometrit pystyivät suojelemaan heitä hänen ohjelmoinnistaan ​​ja antoivat heidän auttaa voittamaan Metallon.
Brainiac 13:n kuoleman jälkeen Teräsmies huomasi, että Kryptonin versio, jolla hän vieraili aiemmin Phantom Zonen kautta, oli itse asiassa Brainiac 13:n luoma ansa. Kryptonilaisen tekniikan kukistamana Brainiac 13 oli matkustanut ajassa taaksepäin todelliselle Kryptonille ennen sen tuhoutumista. Siellä hän varasti Eradicator-matriisin ja Jor-Elin päiväkirjat ja loi väärän kryptonin perustuen Jor-Elin suosikkijaksoon historiassa.
Joskus myöhemmin Teräsmies matkusti tulevaisuuteen ja taisteli Brainiac 12:ta vastaan. Hän oppi, että kaikki Brainiac 13:n menneisyydessä tekemät oli suunniteltu varmistamaan, että asiat saavuttavat pisteen, jossa Brainiac 13 luodaan. Brainiac 12:n tappio ennen hänen päivitystä ilmeisesti kumosi Brainiac 13:n Metropolisin edistymisen.
Historia > Brainiac 8

Graduation Day -tapahtuman aikoihin Brainiacin tuleva versio, nimeltään Brainiac 6, käytti hänen "tyttärentytärtään", Brainiac 8:aa (tunnetaan myös nimellä Indigo), tappaakseen Donna Troyn varmistaakseen Colun kohtalon. Sitten Indigo soluttautui Outsideriin, kunnes hän hyökkäsi tiimin kimppuun, yhdessä Brainiac 6:n ja hänen liittolaistensa, Lex Luthorin ja aivopestyn Teräspojan kanssa, joka oli hyökännyt Teinititaaneja vastaan. Seuranneessa taistelussa Indigo kuoli ja Teräspoika irtautui aivopesusta, kun taas Luthor pakeni. Vaikka hänen aluksensa tuhoutui, Brainiacin tila ja olinpaikka taistelun jälkeen eivät ole tiedossa.
Voimat ja kyvyt

Brainiacin johdonmukaisin voima (joka on endeeminen kaikille versioille) on hänen "kahdentoista tason älykkyytensä", joka mahdollistaa laskentakyvyn, parannetun muistin ja edistyneen ymmärryksen koneenrakennuksesta, biotekniikasta, fysiikasta sekä muista teoreettisista ja soveltavista tieteistä. Vertailun vuoksi: 1900-luvun maapallon väestö muodostaa kuudennen tason älykkyyden, kun taas 3000-luvun maapallon väestö on yhdeksännen tason älykkyys. Hänen kriisin jälkeinen inkarnaationsa väittää, että hänen aivonsa voivat käsitellä ja lajitella tietoa yli neljästä yhdeksästäkymmenestä oktodecillion olennosta (4,9 × 1059), mikä on valtava määrä, noin viisi miljardia kertaa maapallon arvioitu atomimäärä. Kaikki eri versiot ovat luoneet laitteita, kuten voimakenttävyön, joka pystyy kestämään Teräsmiehen voimakkaimmat iskut, ja kutistussäteen, joka pystyy pienentämään kaupunkeja. Brainiacin kehittyneet henkiset voimat ovat osoittaneet hänen kykynsä hallita muita, imeä tietoa muilta olennoilta, siirtää tietoisuuttaan, luoda ja manipuloida tietokonejärjestelmiä, kopioida itselle kaksoiskappaleita ja käyttää voimia ajaa aika-avaruutta tai hallita sitä. Orgaanisten olentojen joukossa Brainiac näkee vain toistuvan kumppaninsa Lex Luthorin vertaisälynä. Brainiac on yleensä kuvattu uskomattoman korkealla vahvuudella, kestävyydellä ja nopeudella; tarkka taso vaihtelee, mutta yleensä leijuu Teräsmiehen vahvuuden ympärillä. Brainiacin tarkat kyvyt vaihtelevat rajusti hänen eri inkarnaatioissaan.
Muussa mediassa

Sarjakuvan lisäksi Brainiac on esiintynyt muun muassa animaatioissa, joista Bruce Timmin luoma DC-animaatiouniversumin Brainiac poikkeaa sarjakuvan versiosta. Animaatiossa hän on kryptonilaisten luoma tekoäly, jonka piti auttaa Jor-Elin tutkimuksissa, mutta joka kääntyikin pahuuden puolelle. Smallvillessä hahmo käyttää nimeä Milton Fine, joka esiintyy myös sarjakuvissa yhtenä hänen peitenimenä. Toisin kuin animaatiossa, Smallvillessä hänellä on samat voimat kuin Teräsmiehellä. Lisäksi tällä on kyky moninkertaistua ja ottaa kenen tahansa ihmismuoto. Animaatiossa Braniacin ääninäyttelijänä on toiminut Corey Burton.
Muussa mediassa > Animaatiossa > Superman: The Animated Series

Teräsmies -animaatiosarjassa Brainiac oli kryptonilaisten luoma tietokone, jolla oli kaikki tiedot Krypton-planeetasta ja sen asukkaista. Kun Brainiac havaitsi, että planeetta oli tuhoutumassa, se turvasi itsensä satelliitin suojaan ja loi itselleen androidikehon. Brainiacin uusi suunnitelma oli imeä kaikki teknologia kaikilta planeetoilta universumissa ja sen jälkeen tuhota ne maailmat. Kun Brainiac saapui Maahan, Lex Luthor aikoi tehdä tietokauppoja sen kanssa, mutta Brainiac petti hänet. Teräsmiehen ansiosta maapallo kuitenkin pelastui.
Muussa mediassa > Animaatiossa > Justice League

Brainiac esiintyi Justice Leaguen jaksossa Twilight. Brainiac hyökää Apokolipsiin ja Darkseid pyytää apua Oikeuden Puolustajilta. Teräsmies ei aio suostua, mutta kun huomaa, että kyseessä on Brainiac hän lähtee Apokolipsille Haukkatytön ja Marsilaisen Ihmismetsästäjän kanssa kun Batman ja Ihmenainen hakevat apua Darkseidin pojalta, Orionilta. Myöhemmin paljastui, että Darkseid oli salaa liittoutunut Brainiacin kanssa Teräsmiehen kukistamiseksi vastineeksi Apokolipsin säästämisestä ja myöhemmin Brainiacin yritettyä luoda itselleen uuden orgaanisen ruumiin Teräsmiehen DNA:n avulla, Darkseid petti Brainiacin ottamalla tämän päämajan haltuunsa. Lopulta Brainiac tuhoutuu Darkseidin kanssa, kun asteroidi, joka toimi Brainiacin päämajana räjähtää.
Muussa mediassa > Animaatiossa > Justice League Unlimited

Brainiac esiintyy Justice League Unlimitedin jaksossa Divided we fall, jossa hän yhdistyy Lex Luthoriin ja luo hänelle muutamia hienouksia, kuten Brainiacin sensorit ja metallilonkerot. Lopulta Salama voittaa Luthorin/Brainiacin, mutta Brainiac esiintyy kolmannen tuotantokauden jaksoissa Luthorin päässä. Gorilla Grodd saa Luthorin liittymään Tuomion Legioonaan Brainiacin osalla, jolla Brainiac voitaisiin herättää henkiin. Myöhemmin Luthor otti Tuomion legioonan johdon ja yritti herättää Brainiacin henkiin. Muutaman yrityksen jälkeen hän liitti Talan koneeseen, jolla hän yritti herättää Brainiacin mutta toisin kävi, sillä vaikka kone toimi, se herätti Brainiacin kanssa kuolleen Darkseidin entistäkin voimakkaampana. Tämän jälkeen Brainiacia ei ole nähty sarjassa mutta ei ole varmaa että se on poissa sillä Brainiac on luonut useita kopioita itsestään ympäri universumia.
Muussa mediassa > Animaatiossa > Legion of Super Heroes

Brainiac esiintyi Legion of Super Heroes animaatiosarjassa, jossa hän tuhosi Kryptonin, kun hän varasti Kandorin. Imperiex manipuloi Brainiac 5:tä pääsemään Brainiac-voimaan, jolloin Brainiac hallitsee häntä, tappaen Imperiexin ja lähtee valloittamaan maailmankaikkeuden. Supersankarilegioona voittaa hänet, mutta heidän tietämättään Brainiac selviää ja rakentaa itsensä uudelleen käyttämällä Brainiac 5:n hylättyä panssaria.
Muussa mediassa > Animaatiossa > Batman: The Brave and the Bold

Brainiac esiintyi lyhyesti Batman: The Brave and the Bold animaatiosarjassa, jossa häntä ääninäytteli Richard McGonagle.
Muussa mediassa > Animaatiossa > Justice League Action

Brainiac esiintyi Justice League Action animaatiosarjassa, jossa häntä ääninäytteli John de Lancie.
Muussa mediassa > Elokuvissa > Superman: Brainiac Attacks

Brainiac esiintyy animaatioelokuvassa Superman: Brainiac Attacks, jossa häntä ääninäyttelee Lance Henriksen. Laskeuduttuaan maan päälle meteoriitissa hän murtautuu Lexcorpin laitokseen ja imee tietoja heidän tietokoneistaan ​​ja ottaa samalla haltuunsa Lex 9000 -nimisen satelliittiaseen. Samalla kun Teräsmies tuhoaa Brainiacin, Lex Luthor säästää osan jälkimmäisestä ja muodostaa liiton hänen kanssaan. Brainiac saa Luthorilta uuden ruumiin vastineeksi siitä, että entinen antaa jälkimmäiselle mahdollisuuden voittaa hänet, jotta Luthor voi esiintyä sankarina. Heidän sopimuksensa mukaan Luthor rakentaa Brainiacille uuden rungon Lex 9000:sta ja varustaa hänet kryptoniittilaserilla ja kyvyllä jäljittää Kryptonin DNA:ta. Teräsmiehen näennäisen kuoleman jälkeen Brainiac pettää Luthorin ennen kuin Teräsmies taistelee entistä vastaan, kunnes tämä tuhoutuu kokonaan.
Muussa mediassa > Elokuvissa > Superman: Unbound

Brainiac esiintyi animaatioelokuvassa Superman: Unbound, jossa häntä ääninäytteli John Noble. Alun perin oltuaan Coluan tiedemies, hänelle tuli pakkomielle oppia kaikkea mitä maailmankaikkeudessa oli tiedettävä. Alistuttuaan laajoille geneettisille ja kyberneettisille parannuksille hänestä tuli vähitellen kohoava kyborgi Brainiac ennen kuin hän rakensi tähtialuksen, joka oli suunniteltu liittämään hänen kyberneettisiin implantteihinsa ja olemaan hänen oman kehonsa ja tahdon jatke, jotta hän voi matkustaa avaruudessa ja imeä tietoa muilta planeetoilta ja sivilisaatioita. Koska hänen kyberneettisissä aivoissaan oli puute, joka jättää hänet kyvyttömäksi hyväksymään, että kaiken oppiminen oli mahdotonta jatkuvasti muuttuvien planeettojen ja kehittyvien sivilisaatioiden vuoksi, hän loi robottisotilaiden armeijan hyökkäämään asutuilla planeetoilla sijaitseviin kaupunkeihin ja tappamaan kaikki tarpeettomaksi katsomansa, käyttämällä voimakenttäprojektoria mainittujen kaupunkien kutistamiseen. Kun tämä oli tehty, hän laukaisi Solar Aggressor -ohjuksen planeetan aurinkoon, jolloin se muuttuisi supernovaksi ja kuluttaisi muun planeetan estäen uuden tiedon pääsyn universumiin. Joskus Kandorin varastamisen jälkeen Teräsmies ja Terästyttö päihittivät hänet, jotka käyttävät hyväkseen hänen halua oppia kaikkea ja altistavat hänet kaikelle ihmistoiminnalle maan päällä aiheuttaen Brainiacille toimintahäiriön mikä saa hänet tuhoamaan itsensä.
Muussa mediassa > Elokuvissa > DC Super Hero Girls: Intergalactic Games

Brainiac esiintyi animaatioelokuvassa DC Super Hero Girls: Intergalactic Games, jossa häntä ääninäytteli Fred Tatasciore. Elokuvassa Brainiac toimi Lena Luthorin liittolaisena auttaen tätä suunnitelmassaan, kunnes saavutettuaan tavoitteensa petti tämän ja yritti tappaa hänet. Myöhemmin Brainiac onnistuttiin kukistamaan Platinumin avulla. Taistelun jälkeen hän näyttää kiipeävän ulos robottinsa hylystä ja vannovansa palaavansa ennen kuin lentää kuuhun.